2. 2 ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

-   พ.ศ. 2505 ห้างหุ้นส่วนจำกัด ซิโน-ไทย เอ็นจีเนียริ่ง แอนด์ คอนสตรัคชั่น
    ได้จดทะเบียนจัดตั้งขึ้นด้วยทุนจดทะเบียน 500,000 บาท
    เพื่อดำเนินธุรกิจประกอบและแปรสภาพโครงสร้างเหล็กที่ใช้เทคนิคการเชื่อมและการดัดแปลงขั้นพื้นฐาน

-   พ.ศ. 2510 จดทะเบียนเป็นบริษัทจำกัด โดยใช้ชื่อว่า บริษัท ซิโน-ไทย เอ็นจีเนียริ่ง แอนด์
    คอนสตรัคชั่น จำกัด และได้ขยายธุรกิจจากงานโครงสร้างเหล็กสู่งานถังบรรจุภัณฑ์ปิโตรเลียม,
    ถังน้ำมันขนาดใหญ่, งานก่อสร้างโรงงานอุตสาหกรรม,
    งานเครื่องกลและงานติดตั้งเครื่องจักร

-   พ.ศ. 2535
    บริษัทได้เข้าจดทะเบียนในตลาดหลักทรัพย์แห่งประเทศไทยและแปรสภาพเป็นบริษัทมหาชนในปี
    2536 ด้วยทุนจดทะเบียน 300 ล้านบาท

-   พ.ศ. 2541
    บริษัทเข้าสู่กระบวนการปรับโครงสร้างหนี้เนื่องจากได้รับผลกระทบจากการเปลี่ยนแปลงระบบอัตราแลกเปลี่ยนเป็นแบบลอยตัว
    ต่อมาเมื่อวันที่ 4 กันยายน 2543 บริษัทได้ดำเนินงานตามแผนฟื้นฟูกิจการและเมื่อวันที่ 15
    ธันวาคม 2543 ศาลได้มีคำสั่งยกเลิกการฟื้นฟูกิจการ บริษัทได้ทำการเพิ่มทุนจดทะเบียนเป็น
    850 ล้านบาท เพื่อรองรับการแปลงหนี้เป็นทุนและเพื่อนำเงินสดมาชำระหนี้ตามแผนฟื้นฟูกิจการ

-   พ.ศ. 2542 เริ่มดำเนินการวางระบบ Oracle
    ในการควบคุมค่าใช้จ่ายในระบบการจัดซื้อและบัญชีการเงินเพื่อเพิ่มประสิทธิภาพในการทำงาน

-   พ.ศ. 2545 ได้ขยายงานก่อสร้างไปยังต่างประเทศ
    โดยบริษัทได้รับงานก่อสร้างในประเทศมัลดีฟส์ เป็นโครงการก่อสร้างอาคารบนเกาะ
    Hulhumale ซึ่งเป็นโครงการของ Hulhumale Development Unit สาธารณรัฐมัลดีฟส์
    มูลค่างาน 560,000,000 บาท (13,324,596.29 เหรียญสหรัฐ)

-   พ.ศ. 2546 ได้รับการรับรองมาตรฐานคุณภาพ ISO 9001 Version 2000
    ในงานประกอบและติดตั้งท่ออุตสาหกรรม (Piping) และงานโครงสร้างเหล็ก (Steel
    Structure)

-   พ.ศ. 2547 ได้รับการจัดอันดับเครดิตองค์กรจาก บริษัท ทริสเรทติ้ง จำกัด ที่ระดับ BBB+

-   พ.ศ. 2548 ได้รับงานก่อสร้างโครงการขนาดใหญ่ของรัฐ ได้แก่
    โครงการก่อสร้างระบบขนส่งมวลชนกรุงเทพมหานคร ส่วนต่อขยายสีลม,
    โครงการก่อสร้างระบบขนส่งทางรถไฟเชื่อมท่าอากาศยานสุวรรณภูมิและสถานีรับส่งผู้โดยสารอากาศยานในเมือง

-   พ.ศ. 2549
    ได้รับการประเมินผลการกำกับดูแลกิจการจากสมาคมส่งเสริมสถาบันกรรมการไทย (IOD)
    ให้มีระดับการกำกับดูแลกิจการของบริษัทในภาพรวมอยู่ในเกณฑ์ดีมาก (Very Good)

การเปลี่ยนแปลงและพัฒนาการที่สำคัญในปี 2550

  ------------------------------------ ---------------------------------------------------------------------------
  โครงการสำคัญที่มีการลงนามในสัญญาระหว่างปี   

  14 มีนาคม                             ลงนามในสัญญาจ้างโครงการก่อสร้างทางยกระดับด้านทิศใต้สนามบินสุวรรณภูมิเชื่อมทางพิเศษบูรพาวิถี
                                       โดยมีการทางพิเศษแห่งประเทศไทยเป็นผู้ว่าจ้าง

  27 กรกฎาคม                           ลงนามในสัญญาจ้างโครงการก่อสร้างอาคารต้นแบบการจัดการการศึกษา
                                       โดยมีมหาวิทยาลัยศรีนครินทรวิโรฒ เป็นผู้ว่าจ้าง

  31 สิงหาคม                            ลงนามในสัญญาจ้างโครงการก่อสร้างระบบประปา เทศบาลนครราชสีมา โดยมีเทศบาลนครราชสีมา
                                       เป็นผู้ว่าจ้าง
  ------------------------------------ ---------------------------------------------------------------------------

ในปีที่ผ่านมาบริษัทยังได้รับการประเมินผลจากสมาคมส่งเสริมผู้ลงทุนไทยและสมาคมบริษัทจดทะเบียนให้ได้รับผลประเมินคุณภาพการประชุมผู้ถือหุ้นสามัญประจำปี
2550 ให้อยู่ในระดับดีมาก (Very Good)

 (2) การประกอบธุรกิจ

บริษัทมีการลงทุนในบริษัทย่อย บริษัทร่วมและกิจการร่วมค้าดังต่อไปนี้

บริษัทย่อย

บริษัท เอช ที อาร์ จำกัด

บริษัท เอช ที อาร์ จำกัด ประกอบธุรกิจพัฒนาอสังหาริมทรัพย์ มีธุรกิจหลักคือการให้เช่าห้องชุดสำนักงานอาคารซิโน-ไทย ทาวเวอร์ การให้บริการต่าง ๆ เช่น การรับฝากเอกสาร และจัดสิ่งอำนวยความสะดวกต่าง ๆ แก่ผู้เช่า เช่น อาคารจอดรถ สถานที่ออกกำลังกาย เป็นต้น นอกจากนี้ บริษัท เอช ที อาร์ จำกัด ยังมีกรรมสิทธิ์ในที่ดินรอการพัฒนาอีกหลายแห่ง ที่พร้อมจะดำเนินธุรกิจต่อไปในอนาคต

บริษัทร่วม

บริษัท ดีเคเค ซิโน-ไทย เอ็นจีเนียริ่ง จำกัด

บริษัทร่วมทุนระหว่างบริษัท เดงกิ โคเงียว จำกัด ประเทศญี่ปุ่นและบริษัทฯ
เพื่อประกอบธุรกิจผลิตเสาสื่อสารโทรคมนาคมแบบครบวงจร
โดยการนำเทคโนโลยีทางด้านวิศวกรรมในการผลิตและการก่อสร้างเสาสื่อสารและโทรคมนาคมที่ได้รับการถ่ายทอดเทคโนโลยีมาจาก
บริษัท เดงกิ โคเงียว จำกัด
มาร่วมกับความชำนาญในงานก่อสร้างและความพร้อมของบุคลากรของบริษัท ทำให้บริษัท ดีเคเค
ซิโน-ไทย เอ็นจีเนียริ่ง จำกัด สามารถให้บริการแก่ลูกค้าได้เป็นอย่างดี ธุรกิจหลักของบริษัท
ดีเคเค ซิโน-ไทย เอ็นจีเนียริ่ง จำกัด คือ
การออกแบบฐานรากและโครงสร้างของเสาสื่อสารและโทรคมนาคม
การผลิตโครงสร้างเหล็กสื่อสารและโทรคมนาคม การก่อสร้างและติดตั้งเสาสื่อสารและโทรคมนาคม
งานโยธา การซ่อมแซมและบำรุงรักษาเสาสื่อสารและโทรคมนาคม
และการตรวจสอบปรับปรุงและเสริมความแข็งแรงของเสาสื่อสารและโทรคมนาคม

กิจการร่วมค้า

บริษัทฯ ร่วมดำเนินงานในกิจการร่วมค้า ดังต่อไปนี้

กิจการร่วมค้า ที เอ็น เอ็น เอส เป็นการร่วมทุนระหว่างบริษัทและ Taisei Corporation และ Nishimatsu Construction Co., Ltd. และ NKK Corporation เพื่อดำเนินโครงการวงแหวนอุตสาหกรรม (Industrial Ring Road) เป็นการก่อสร้างสะพานข้ามแม่น้ำเจ้าพระยา บริเวณถนนพระราม 3 ถึงถนนปู่เจ้าสมิงพราย

กิจการร่วมค้า ไทเซ-ซิโน-ไทย เป็นการร่วมทุนระหว่างบริษัทและ Taisei Corporation เพื่อดำเนินโครงการก่อสร้างสะพานปากเกร็ดและถนนเชื่อมต่อ (สัญญาเลขที่ 1 : เส้นทางตะวันออก – ตะวันตก)

-   กิจการร่วมค้า ซิโน-ไทย-เอ.เอส. เป็นการร่วมทุนระหว่างบริษัทและบริษัท เอ.เอส.
    แอสโซซิเอท เอนยิเนียริ่ง (1964) จำกัด
    เพื่อดำเนินโครงการติดตั้งโครงสร้างพื้นฐานของโครงการระบบขนส่งมวลชนกรุงเทพมหานคร
    ส่วนต่อขยายสายสุขุมวิทและสายสีลม ซึ่งกรุงเทพมหานครเป็นผู้ว่าจ้าง

กิจการร่วมค้า เอส แอล เป็นการร่วมทุนระหว่างบริษัทและบริษัท แอล ซี ทรานสปอร์ตและการพาณิชย์ จำกัด เพื่อดำเนินโครงการก่อสร้างคลองระบายน้ำสถานีสูบน้ำ สะพานยกระดับ พร้อมอาคารประกอบส่วนที่ 3 โครงการระบายน้ำ บริเวณสนามบินสุวรรณภูมิ

นโยบายแก่บริษัทย่อยหรือบริษัทร่วม

บริษัทฯ บริษัทย่อย และบริษัทร่วมมีกรรมการร่วมกันบางท่าน ซึ่งเป็นกรรมการที่บริษัทฯ
ส่งไปตามสัดส่วนการถือหุ้นของบริษัทในบริษัทย่อยและบริษัทร่วม
การบริหารงานและการกำหนดนโยบายของบริษัทย่อยและบริษัทร่วมจะถูกกำหนดโดยคณะกรรมการและผู้บริหารของบริษัทย่อยหรือบริษัทร่วมนั้น
ๆ

นโยบายในกิจการร่วมค้า

ในการเข้าร่วมโครงการในรูปแบบกิจการร่วมค้า
บริษัทจะร่วมกำหนดนโยบายการบริหารงานเพื่อความสำเร็จในงานตามที่ระบุในแต่ละสัญญาและก่อให้เกิดผลประโยชน์ที่เป็นธรรมแก่ผู้ร่วมทุนทุกราย
ทั้งนี้ อำนาจในการกำหนดนโยบายกิจการร่วมค้า
การแบ่งผลกำไรขาดทุนจะขึ้นอยู่กับสัดส่วนในการลงทุนของแต่ละฝ่ายในกิจการร่วมค้านั้น ๆ

บริษัทไม่มีข้อกำหนดหรือข้อจำกัดใด ๆ ในสัดส่วนการลงทุนและการรับเหมาช่วงจากกิจการร่วมค้า
แต่จะทำการพิจารณาข้อเสนอและความน่าสนใจของแต่ละโครงการเป็นคราว ๆ ไป

ในกิจการร่วมค้า บริษัทจะได้รับสิทธิในการรับเลือกก่อน (First Right of Refusal)
ในการที่จะเป็นผู้รับเหมาช่วงในส่วนของงานโยธาและงานเครื่องกลซึ่งบริษัทฯ
ได้รับงานจากกิจการร่วมค้าเสมอมา

โครงสร้างกลุ่มบริษัท (Corporate Group Structure)

โครงสร้างการถือหุ้นในกลุ่มบริษัท

+------------------------+------------+--------+-------+-----+--------+
| บริษัท                   | ป          | ทุนช    | เปอร์เ | จ   | มูลค่าเ  |
|                        | ระเภทกิจการ | ำระแล้ว | ซ็นต์กา | ำนว | งินลงทุน |
|                        |            |        | รถือหุ้น | นหุ้น |        |
|                        |            | (บาท)  |       |     | (บาท)  |
|                        |            |        |       | (   |        |
|                        |            |        |       | หุ้น) |        |
+------------------------+------------+--------+-------+-----+--------+
| บริษัทย่อย                |            |        |       |     |        |
+------------------------+------------+--------+-------+-----+--------+
| บริษัท เอช ที อาร์ จำกัด    | พัฒนาอ      | 500,0  | 80.90 | 4   | 404,4  |
|                        | สังหาริมทรัพย์ | 00,000 |       | 0,4 | 99,950 |
| 32/11-12 ถ. สุขุมวิท 21   |            |        |       | 49, |        |
| คลองเตยเหนือ วัฒนา       |            |        |       | 995 |        |
| กรุงเทพ โทรศัพท์ +66 (0)  |            |        |       |     |        |
| 2259-8911 โทรสาร +66   |            |        |       |     |        |
| (0) 2259-8919          |            |        |       |     |        |
+------------------------+------------+--------+-------+-----+--------+
| บริษัทร่วม                |            |        |       |     |        |
+------------------------+------------+--------+-------+-----+--------+
| บริษัท ดีเคเค             | รับเห       | 8,0    | 35.00 | 27, | 2,7    |
| ซิโน-ไทย เอ็นจีเนียริ่ง จำกัด | มาติดตั้งงานร | 00,000 |       | 997 | 99,700 |
|                        | ะบบสายส่งแล |        |       |     |        |
| 151/6-9 หมู่ 6 ต.ลำตาเสา | ะโทรคมนาคม |        |       |     |        |
| อ.วังน้อย                |            |        |       |     |        |
| จ.พระนครศรีอยุธยา        |            |        |       |     |        |
|                        |            |        |       |     |        |
| โทรศัพท์ +66             |            |        |       |     |        |
| (0)3521-5014-6         |            |        |       |     |        |
|                        |            |        |       |     |        |
| โทรสาร +66 (0)         |            |        |       |     |        |
| 3521-5017              |            |        |       |     |        |
+------------------------+------------+--------+-------+-----+--------+
| บริษัทอื่นๆ                |            |        |       |     |        |
+------------------------+------------+--------+-------+-----+--------+
| บริษัท ไทยเมน            | ให้บ        | 12,3   | 19.00 | 4   | 2,3    |
| เทนแนนซ์ คอนแทรคติ้ง จำกัด | ริการดูแลและ | 20,000 |       | 67, | 39,810 |
|                        | บำรุงรักษาโร |        |       | 962 |        |
| เลขที่ 4 หมู่ที่ 6 ถนนสุขุมวิท  | งงานอุตสาหก |        |       |     |        |
| ต.บ้านฉาง อ.บ้านฉาง      | รรมขนาดใหญ่ |        |       |     |        |
| จ.ระยอง โทรศัพท์ +66 (0) |            |        |       |     |        |
| 3888-2490-2            |            |        |       |     |        |
|                        |            |        |       |     |        |
| โทรสาร +66 (0)         |            |        |       |     |        |
| 3888-2493              |            |        |       |     |        |
+------------------------+------------+--------+-------+-----+--------+
| บริษัท เอบิโก้ แลนด์ จำกัด   | พัฒนาอ      | 200,0  | 15.00 | 3   | 30,0   |
|                        | สังหาริมทรัพย์ | 00,000 |       | 00, | 00,000 |
| 401/1 ชั้น 5 หมู่ 8        |            |        |       | 000 |        |
| อาคารเอบิโก้ ถ.พหลโยธิน   |            |        |       |     |        |
|                        |            |        |       |     |        |
| ต.คูคต อ.ลำลูกกา         |            |        |       |     |        |
| จ.ปทุมธานี 12130         |            |        |       |     |        |
|                        |            |        |       |     |        |
| โทรศัพท์ +66 (0)         |            |        |       |     |        |
| 2992-5781              |            |        |       |     |        |
|                        |            |        |       |     |        |
| โทรสาร +66 (0)         |            |        |       |     |        |
| 2992-5878              |            |        |       |     |        |
+------------------------+------------+--------+-------+-----+--------+

(3) โครงสร้างรายได้

โครงสร้างรายได้ของกลุ่มบริษัท 3 ปีย้อนหลัง (ปี 2548-2550)

+----------------+-------------+-----+------+-----+------+----+------+
| ประเภทของรายได้ | ดำเนินงานโดย | 2   | %    | 2   | %    | 25 | %    |
|                |             | 550 |      | 549 |      | 48 |      |
+----------------+-------------+-----+------+-----+------+----+------+
| รายได้จากก      | บริษัทฯ       | 17, | 9    | 14, | 9    | 13 | 9    |
| ารรับเหมาก่อสร้าง | แล          | 217 | 8.54 | 664 | 8.97 | ,0 | 8.97 |
|                | ะกิจการร่วมค้า |     |      |     |      | 73 |      |
+----------------+-------------+-----+------+-----+------+----+------+
| รายได้จาก       | บริษัท เอช ที  | 64  | 0.37 | 43  | 0.29 | 38 | 0.29 |
| งานเช่าและบริการ | อาร์ จำกัด    |     |      |     |      |    |      |
+----------------+-------------+-----+------+-----+------+----+------+
| ส่วน            | กิจกา        | 16  | 0.09 | -   | -    | 10 | 0.08 |
| แบ่งกำไร(ขาดทุน) | รที่เกี่ยวข้องกัน |     |      |     |      |    |      |
|                |             |     |      |     |      |    |      |
| โดยวิธีส่วนได้เสีย  |             |     |      |     |      |    |      |
+----------------+-------------+-----+------+-----+------+----+------+
| รายได้อื่น        |             | 176 | 1.01 | 110 | 0.75 | 87 | 0.66 |
+----------------+-------------+-----+------+-----+------+----+------+
| รวม            |             | 17, | 10   | 14, | 10   | 13 | 10   |
|                |             | 473 | 0.00 | 817 | 0.00 | ,2 | 0.00 |
|                |             |     |      |     |      | 09 |      |
+----------------+-------------+-----+------+-----+------+----+------+

(4) เป้าหมายการดำเนินธุรกิจ

บริษัทมีเป้าหมายมุ่งสู่การเป็นบริษัทวิศวกรรมและก่อสร้างชั้นนำของประเทศไทยและภูมิภาคที่จะส่งมอบผลงานให้แก่ลูกค้าในระดับมาตรฐานสากล